
Uznesenie Okresného súdu Vranov nad Topľou z 9. októbra 2025, sp. zn. 7P/93/2025, ECLI:SK:OSVT:2025:8825201359.2
Súd: Okresný súd Vranov nad Topľou
Spisová značka: 7P/93/2025
ECLI: ECLI:SK:OSVT:2025:8825201359.2
Dátum vydania: 9. 10. 2025
Forma: Uznesenie
Oblasť práva: Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 7P/93/2025 8825201359 09. 10. 2025 JUDr. Silvia Šviderská ECLI:SK:OSVT:2025:8825201359.2
Uznesenie Okresný súd Vranov nad Topľou v právnej veci starostlivosti súdu o maloletého A. B., nar. XX.XX.XXXX, bytom pri rodičoch, zastúpeného kolíznym opatrovníkom: Úrad práce, sociálnych vecí a rodiny C. D. E., D. F. X, C. D. E., na návrh rodičov: A. B., nar. XX.XX.XXXX a G. B., nar. XX.XX.XXXX, obaja bytom D. XXX, F. H., za účasti darcu: I. J. E., nar. XX.XX.XXXX, bytom D. XXX, F. H., zast.: A. B., nar. XX.XX.XXXX, bytom D. XXX, F. H., o schválenie právneho úkonu, t a k t o rozhodol: I. Konanie z a s t a v u j e . II. Žiaden z účastníkov n e m á n á r o k na náhradu trov konania. odôvodnenie: 1. Rodičia maloletého dieťaťa sa podaným návrhom domáhali vydania rozhodnutia, ktorým by súd schválil právny úkon urobený v mene ich maloletého syna a to uzatvorenie darovacej zmluvy zo dňa XX.XX.XXXX, predmetom ktorej boli nehnuteľnosti zapísané na LV č. XXX k.ú. F. H.. 2. Pred začatím pojednávania rodičia maloletého dieťaťa zobrali návrh späť a žiadali konanie zastaviť. Zástupca darcu so späťvzatím návrhu súhlasil. 3. Podľa § 29 ods. 1, ods. 2, ods. 3 zákona č. 161/2015 Z.z. Civilného mimosporového poriadku (ďalej len „CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 4. Vzhľadom na hore uvedené zákonné ustanovenie, späťvzatie návrhu zo strany navrhovateľov, súd konanie zastavil. 5. O trovách konania súd rozhodol v zmysle § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu možno podať odvolanie do 15 dní od doručenia jeho písomného vyhotovenia na Krajský súd v Prešove prostredníctvom tunajšieho súdu.
V zmysle § 363 Civilného sporového poriadku, v odvolaní sa má popri všeobecných náležitosti uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

